Марко Ганчев
Зрелостниците влизат в живота

chitanka.info

Не вечерта, когато почетна рота

от роднини ги съпровожда до балната зала,

не тогава зрелостниците влизат в живота,

зрелостниците тогава влизат на бала.

А сутринта, когато тесните си обувки

всеки е събул и в ръце ги носи,

шляпайки по студения тротоар без преструвки,

зрелостниците влизат в живота боси.

1981

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.